JohanHeinsen/ENO huggingface dataset:
Lolland-Falsters Stifts-Tidende, 1824-07-30
Fra Argos skrives under 27 Mai. Efter mange overvundne Vanskeligheder har Regjeringen stadfæstet Contrakten angaaende Laanet; men nye uforudseede Hindringer ere opstaaede. Det er pludseligen blevet berettet at Factionisterne have viist sig med 400 M.,der commanderedes af Coliopulo Nikita og Geneo Colocothron i Kuzopodi, en Landsbye, omtrent en Miil fra Argos, imellem Staden og den Escadre, der blokerer Napoli di Romania. Factionisternes Hensigt var, at tilintetgjøre Napolis Blokering, og at nedsætte sig i Argos, hvis Jndvaanere de haabede at vinde for deres Partie. Denne deres uformodede Bevægelse har udbredt stor Urolighed og Frygt i Staden; men ikke desto mindre have romeliotiske Tropper, der staae under Capitain Notarals Commando, brudt op fra Argos, og slaaet dem tilbage.
Lolland-Falsters Stifts-Tidende, 1824-07-30
Paa samme Tid havde de Beleirede i Napoli gjort et Udfald, og angrebet Kranidioterne, der under Capt. Scurti dannede Blokade Corpset; men de bleve ligeledes drevne tilbage. Fægtningen varede den hele Dag; paa begge Sider var der 40 Mand dræbte eller saarede. Den 24de, tidlig om Morgenen, hørte man fra Myli, (en Miil sydlig for Argos) hvor Capt. Miauli's Fartøi med Fuldbyrdefses-Raadet befinder sig, en stærk Gevær- og Kanonild. Et Corps af 300 Mand fra Prasto var ilet Factionisterne til Hielp, og havde bemægtiget sig det ovenforMyli beliggende Poliokastron. Nikita's og Geneo's Corps rykkede frem imod Argos. Man har Capt. Notara at takke for, at det atter blev afholdt fra at besætte Staden. De 300 Mand, der rykkede frem imod Myli, bleve ligeledes drevne tilbage; 100 Bulgarer, under Capt. Hadschi Stephano, traadte ved denne Leilighed over paa Regjeringens Side. Medens dette gik for sig, drog Colocothron med 500 Mand imod Tripolizza, og satte sig fast i Trikorta; men maatte vige for en overlegen Magt, som var der under Archimandriten Diker, Capt. Londo og Sapphiropulo. Derefter skal ogsaa Zalmi have sat sig i Anmarsch mod Caritene. Brødrene Delliani have forholdt sig rolige.
Lolland-Falsters Stifts-Tidende, 1824-07-30
Engelland.
Lolland-Falsters Stifts-Tidende, 1824-07-30
Fra Gibraltar meldes under 16de Juni, at den 13de afseilede Viceadmiral Reale til Algier, fra hvis Batterier der allerede er skudt adskillige Gange paa Blokadeskibene, Bombeskibet Terror ligger endnu i Havnen ved Gibraltar og venter blot paa de øvrige Skibe.
Lolland-Falsters Stifts-Tidende, 1824-07-30
Kongen af Sandichsøerne har troligen fulgt sin Kone i Liv og Død. Han døde den 14de Juli, Kl. 4 om Morgenen. "Lever vel! Lever alle vel! Jeg døer, jeg er lykkelig, vare hans sidste Ord. Hans Liig skal udstilles til Skue i 2de Dage. Admiralen er ligeledes meget syg, men med Gouverneuren Poki og Tolken gaaer det noget bedre. Kongen var 21 Aar gammel. Hverken Kongen eller Dronningen kunde taale den svære europæiske Lufts Tryk.
Lolland-Falsters Stifts-Tidende, 1824-07-30
Den 15de Juli om Middagen fandt et frygteligt Uveir i og ved London Sted.
Lolland-Falsters Stifts-Tidende, 1824-07-30
J London er skeet flere Dødsfald af Vandskræk efter Bid af Hunde.
Lolland-Falsters Stifts-Tidende, 1824-07-30
J London har James Fisgerold skudt sig selv. Han var omtrent 70 Aar gammel og eiede betydelige Besiddelser i Jrland og store Capitaler hos sin Banqueur. Siden en Lamhed, af hvilken han for 4 Aar siden blev betaget, har man Tid efter anden bemærket en Aandsvaghed hos ham.
Lolland-Falsters Stifts-Tidende, 1824-07-30
America. Ved Callaos Overgivelse toge mangfoldige Columbier Flugten; men ingen af dem havde taget den mindste Andeel i Forræderiet.
Lolland-Falsters Stifts-Tidende, 1824-07-30
Til Carthagena ere egenhændige Breve fra Bolivar ankomne. Han nærer endnu bestandig det faste Haab om Held og Lykke i Peru, men driver især paa en ny Forstærkning af Tropper, Vaaben og Krigsforraad.
Lolland-Falsters Stifts-Tidende, 1824-07-30
J den Henseende gjøres store Tilrustninger, og en Fregat skal afseile med Forstærkninger til Chagres. Høist vigtig er den Opdagelse, at Floden Meta er seilbar lige indtil Nærheden af Santa Fe di Bogota; derved vil Forbindelsen imellem Hovedstaden og Kysten meget lettes.
Lolland-Falsters Stifts-Tidende, 1824-07-30
J Guayaquil i Provindsen Quito (i Columbien) ere udbrudte Uroligheder, hvilke dog ved Øvrighedernes Virksomhed lykkeligen dæmpedes.
Lolland-Falsters Stifts-Tidende, 1824-07-30
Jndenlandsk. Vor Landsmand Dr. Schønberg i Neapel er af den franske Regjering, med Hensyn til hans lige saa heldige som fuldkommen uegennyttige Helbredelse af nogle fattige Franskmænd, bleven tilstillet en stor, skjønt præget Guldmedaille.
Lolland-Falsters Stifts-Tidende, 1824-07-30
Ved Høiesteret er Thomas Heegaard, Klokker til Domkirken i Viborg, for i hans Embede og Embedsførelse udviste lovstridige Forhold suspenderet fra sit Embede i et Aar.
Lolland-Falsters Stifts-Tidende, 1824-07-30
Den 27. Juli solgtes Specier paa Kjøbenhavns Børs til 14 Mk. 4 1/2 s. Disconto 5 Proc. - 4 Proc. Kongelige Obligationer (uden Renter) 92. Nationalbank-Obligat. (af Laanet d. 4 Febr. 1820, uden Renter) 102 Rbd. r. S. eller 121 1/2 Rbd. Sedler pr. 100 Rbd. r. S. Hamborger Laan af 1819. 3000 Bcomk. - Ditto 4000 Bcomk. - - - 6 Proc. norske Obligat. ved Hambro og Søn 104 1/2. - Norske Speciessedler pr. 10 Spec. 16. - Svenske Sedler 55. - Asiatiske Actier - -
Lolland-Falsters Stifts-Tidende, 1824-07-30
Adskilligt. Et maynzer Blad fortæller, at der i forrige Maaned hændtes en Borger ved Navn Mehlin, fra Badenweiler, følgende besynderlige Tilfælde. Han var den 3die bleven sendt med et Brev til Stausen, der kun ligger 3 Miil borte, men var endnu ikke kommen hjem den 6te. Man troede altsaa almindelig at han var myrdet underveis; men en Ven af den Savnede faldt, som ved en høiere Jndskydelse, paa den heldige Tanke, om Mehlin ikke skulde være faldet i BjergværksSchachten, som findes paa Biergryggen imellem Badenweiler og Staufen, og som forlang Tid siden er forladt. Manden havde ikke taget feil, Mehlin var gaaet vild om Aftenen og i Mørket falden ned i den 84. Fod dybe, med qvælende Dunster opfyldte, Schacht, hvor han laae 3 Dage og Nætter, i bedøvet Tilstand og vaagnede først ved sin Vens Raab ovenfra. En rask Karl lod sig heise ned paa en Stige, hvorved Synderen. blev bunden fast og draget frem til Dagens Lys. Paa nogle ubetydelige Hudsaar nær, havde han, forunderligt nok, ved det dybe Fald slet ingen Skade lidt.
Lolland-Falsters Stifts-Tidende, 1824-07-30
Fra Kjønigsberg skrives under 11. Julii. Den Regn, som er faldet, har vederqvæget Markerne meget; ogsaa Vaarsæden og Engene ere komne sig saaledes, at vi tør vente en god Høst af alt. Da man imidlertid i Spanien, Portugal, Frankrig, som ogsaa i Sverrig klager meget over tørt og koldt Veirlig, saa findes der endnu bestandigen adskillige, som speculere i Kornvarer, hvorfor der ogsaa nu atter betales 95100 Fl. for Rug og 7580 Fl. for Byg pr. Læst. Med Hvede er det fremdeles stille, og der er i Løbet af forrige Maaned kun kjøbt lidet til 220-235 Fl.; til lavere Priis vil ingen sælge.
Lolland-Falsters Stifts-Tidende, 1824-07-30
Skibet Raphael, Capitain Lam, er formedelst lovstridig Slavehandel confisqueret paa Øen Bourbon, og Capitainen forbudt at føre noget Skib herefter.
Lolland-Falsters Stifts-Tidende, 1824-07-30
5 franske Soldater, der paa en uærbødig Maade havde udladt sig mod Kongen af Spanien, ere fængslede.
Lolland-Falsters Stifts-Tidende, 1824-07-30
Paa Corsica ere tvende Geistlige under Messen satte i den øiensynligste Dødsfare ved forgivtede Hostier; de slap dog vel derfra ved itide at bruge Brækmiddel. (Efter den katholske Kirkes Lære er Hostie det ved Jnd vielsen til Christi Legeme forvandlede Brød.)J Achkarren i det Breisachske har man, ved at nedbryde et Beenhuus, funden 600 Stkr. Mynter, der hidrøre fra det 16de Aarhundrede, og hvoriblandt mange Schweizer-Mynter findes; men de fleste ere fra tydske Stæder, men især fra Breisach.
Lolland-Falsters Stifts-Tidende, 1824-07-30
Den i sidste Vinter i Wien afdøde General Mezer havde i Kamp for sit Fædreneland erholdt saa mange Saar, at den største Deel af hans Legeme var af Sølv.
Lolland-Falsters Stifts-Tidende, 1824-07-30
J hans levende Live havde flere Universiteter, anmodet ham om, efter hans Død at maatte erholde hans Hoved til Studium; men i sit Testament har han in optima forma juris legeret det wienske Universitet samme.
Lolland-Falsters Stifts-Tidende, 1824-07-30
Fra 5te til 9de Juli har den svenske Livgarde været i Urolighed, og begaaet adskillige Slags Excesser, ja endog viist sig subordinationsstridige mod deres Officierer. De begyndte med at mishandle 2 Reebslagere, Brødrene Siøstedt, for en ubetydelig Ting, og siden gik det saavidt, at flere hundrede kom i Bevægelse. Brødrene Siøstedt have indgivet Klage til Rigsstændernes Justits fuldmægtiger.
Lolland-Falsters Stifts-Tidende, 1824-07-30
J Norge skal der anlægges en nye Kjøbstad, paa Storhammer i Hedemarken. En anden nye Kjøbstad, Grimstad, anlægges i Nærheden af Arendal, en tredie, Aalesund, paa Sundmør i Bergens Stift, og en fjerde, Bodøe, i Nordlandene.
Lolland-Falsters Stifts-Tidende, 1824-07-30
Et Skuespillerselskab kom til en liden Bye i Nederlandene hvor en af Skuespillerne laante til den første Forestilling en Paryk af en Bekjendter, som erholdt en Fribillet til Gjengjæld. Men neppe traadte Skuespilleren frem paa Theatret med den laante Paryk, før Eierens tilfældigviis medfulgte Hund pil snart foer over Orchestret op paa Scenen, og ei hvilte førend han fik revet sin Herres Paryk af dens nuværende ham ubekiendte Besidder, under en umaadelig Latter af Tilskuerhoben.
Lolland-Falsters Stifts-Tidende, 1824-07-30
Om de i forrige Maaned i Bøhmen forefaldne Oversvømmelser har man nu følgende omstændeligere Efterretninger: Jfølge en Regn, som begyndte den 25de Juni om Aftenen, og vedvarede i 36 Timer, steg Moldau ved Prag til en overordentlig Høide. Vandet stod kun en Alen lavere end i Aaret 1784 ved Jisgangen, og altsaa egentlig at ansee som høiere, da det dengang blot var den ved Jsen foraarsagede Standsning, som drev det i Veiret. Med rivende Kraft rasede Moldaus Bølger over alle Bredder, og oversvømmede ikke alene den ydre, men ogsaa en Deel af den indre Stad fra Canalerne af. Paa Bredderne af Moldau laae mange tusinde Favne Brænde, ligesom ogsaa ved Beraun, Mies, Sapaw &c.; dette blev revet bort af Strømmen, og svømmede i flere Timer saa tykt paa Overfladen, at man neppe kunde see Vandet imellem Stykkerne. Hele Flaader af Tømmer, Brændeskibe, med og uden Ladning, en Mængde Redskaber fra Huse og Hauger, ja selv hele Tage med Mennesker paa, Vogne, bespændte med Oxer og Heste, Bjælker, Bræder o. a. desl. svømmede igjennem Prager Broen eller komtil at sidde fast imellem dens Piller. Meget Gods blev slaget itu, og en stor Deel drev til Siden og paa de flade Marker ved Strandbredden, hvorved det blev bjerget. Et tomt Skib drev Bølgerne op paa et Tag, som derved blev trykt sammen. Ogsaa Mennesker mistede Livet; men en lille Tømmerslaade, som laae fastbunden midt i Moldau, modstod Bølgernes Magt. Den tilhørte en fattig Brændeskipper, som, da Faren nærmede sig, faldt paa Knæe og bad Gud at bevare hans eneste Rigdom, hvis Tab vilde sætte ham udaf Stand til at ernære sin Familie. Herren hørte hans Bøn, og med Forundring saae Tusinde denne Tømmerflaade undgaae den almindelige Ødelæggelse. Lige saa forunderlig reddedes et Barn i en Vugge, som i nogen Tid svømmede midt i den brusende Flod, men af sig selv kom hen til Bredden og paa tørt Land, uden at engang alle Vuggeklæderne vare blevne vaade.
Lolland-Falsters Stifts-Tidende, 1824-07-30
Fra Lüneburg meldes under 14de Juli, at de vedholdende Regnskyl i Bøhmen og Sachsen have ogsaa strakt sig til Marschenene i det Lüneburgske. Elben steeg fra den 30te Juni til den 11te Juli 14 Fod og Marschegnene, især i Amtet Winsen ved Lube, bleve ganske og aldeles oversvømmede. Frugterne af mere end 6000 Morgen Land ere ganske og aldeles tilintetgjorte. Jsær beklagelsesværdig er Landsbyen Larønne, for hvilken end ikke det mindste Korn og Høe er levnet. J en Tid af 40 Aar har saadan en Oversvømmelse ikke fundet Sted.
Lolland-Falsters Stifts-Tidende, 1824-07-30
Den 25de Juni indløb Efterretninger fra Alexandria i Egypten til Marseille. Man melder bestemt, at man endnu bestandig taler om Vicekongens Troppers Jndskibning; men alt hvad man kan sige er, at man endnu veed intet tilforladeligt derom. Jbrahim Paschas Corps kamperede endnu nogle Mile fra Caito; men føier slet ingen Anstalter til Opbrud. Jbrahim befandt sig hos sin Fader paa et Landhuus i Nærheden af Cairo. Jøvrigt paastaaer man, at de til Jndskibning bestemte Tropper skal ikke bringes til Morea; men til Candia, hvor der allerede befinder sig et stærkt egyptisk Troppecorps, som Tyrkerne have at takke for de der tilkæmpede Fordeele. Endvidere hedder det, at det til Jndskibning bestemte Corps beløber sig ikke høiere end til 6000 Mand. Angaaende den tyrkiske Flaades videre Operationer under Capudan svæver man i et egyptisk Mørke. Saameget er vist, at bemeldte Flaade havde endnu ikke ladet sig see i Nærheden af Peloponnes eller ved Jndløbet til det joniske Hav; men dvælede endnu bestandig i Farvandene ved Negropont, hvor Tyrkerne har maattet bøde med nogle Skibe. Jfølge Skibsefterretninger have Tyrkerne forsøgt en nye Landgang ved Volo; men som blev afslaaet. J Poloponnes var det endnu langt fra ikke roligt, og Colocotroni har paa ny foretaget sig sjendtlige Skridt imod Central-Regjeringen.
Lolland-Falsters Stifts-Tidende, 1824-07-30
J Paris har Politiet nylig hos en Viinhandler ladet tømme 27 Fade, hvori ikke den tyvende Deel var virkelig Viin, ligesom og en Anden er dømt til at lade 21 Fade ved giftige Substantser forfalsket Viin tømme, ud paa Landeveien.
Lolland-Falsters Stifts-Tidende, 1824-07-30
Den 7de Juni løb et østerrigsk Kjøbmandskib, der var kommet fra Alexandria, ind i Havnen ved Venedig. Det medbragte den Efterretning, at den store mod Grækerne udrustede Expedition var allerede færdig til at udløbe og bestod af 49 Krigsfartøier af forskjellig Størrelse og lige saa mange Førselskibe med Rytterie og Korn. Man ventede hvert Øjeblik Vicekongens Søn for at overtage Commanden, ogsaa hørte Capitainen, da han neppe var kommen nogle Mile fra Havnen, en levende Kanonade, sandsynligviis i Anledning af Paschaens Ankomst Det ostindiske Compagnie i London har holdt en Samling for at undersøge Pressefrihedens Forfatning i Jndien, og Aarsagerne, hvorfor Journalen fra Calcutta er ophævet.
Lolland-Falsters Stifts-Tidende, 1824-07-30
J Cairo har Pesten naaet en frygtelig Høide. J Gjennemsnit døe nu daglig over 3000 Mennesker.
Lolland-Falsters Stifts-Tidende, 1824-07-30
At enkelte af Europas giæve Fyrster allerede for 3 Aarhundreder siden har følt Grækernes Nød, og ønsket at hæve den, kan sees af en Tale, som Keiser Maximilian den første holdt paa Rigsdagen i Augsburg 1518.
Lolland-Falsters Stifts-Tidende, 1824-07-30
Den brittiske Regjering i Ostindien har erklæret Birmanerne Krig.
Lolland-Falsters Stifts-Tidende, 1824-07-30
Fallit i Hamborg: G. H. Reichel, med 2304 Rd. og 4092 Mk.
Lolland-Falsters Stifts-Tidende, 1824-07-30
Bekjendtgjørelser. At min inderlig elskede Mand, Vogelius, Klem, sidste Fredag afgik ved Døden, efter 3 Dages Sygdom, det skylder jeg, sørgeligst at kundgjøre fraværende Slægt og Venner. Nakskov den 29de Juli 1824. A. M. sal. Klem.
Lolland-Falsters Stifts-Tidende, 1824-07-30
Sidstafvigte 23de og 24de Juli afholdt Nakskov borgerlige Skydeselskab sin aarlige Fugleskydning.
Lolland-Falsters Stifts-Tidende, 1824-07-30
Første Dag blev af Hr. J. Clausen nedskudt Kronen til Hr. J. Friis, som derfor bekom Gevinsten No. 6, en Sølv Peber bøsse. Dernæst blev af Hr. Procurator Hviid nedskudt venstre Vinge til Hr. H. Hviid paa Hvidkildegaard, som erholdt Gevinsten No. 3, en Sølv Sukkerspand. Samme blev høire Vinge nedskudt af Hr. Kirkeværge Løw til Hr. Stadslæge, Grosse, som bekom Gevinsten No. 2, en Sølv Theepotte. Anden Dag blev Ringen nedskudt af Hr. Bager Lehn til Hr. Pastor Holm i Huuse bye, som erholdt Gevinsten No. 4, 12 Stkr. Theeskeer. Dernæst blev Brystpladen og Rumpen nedskudt af Hr. Kjøbmand R. Clausen til Hr. Candidatus juris Schwensen, som modtog Gevinsten No. 1, 12 Spiseskeer og en Potageskee, og tillige blev Selskabets Formand for indeværende Aar. Om Gevinsten Nr. 5, 2 forgyldte Salt. kar, blev tilsidst skudt til Skiven og tilfaldt Hr. Guldborg paa Nøisomhed ved Hr. N. Jessens Skud. Nakskov den 29de Juli 1824. C. C. Engel.
Lolland-Falsters Stifts-Tidende, 1824-07-30
Auctioner. Ved trende offentlige Auctioner, som afholdes Fredagene den 13de og 27de August samt 10de September førstkommende, hver Dags Formiddag Kl. 10 slet, de 2 første paa denne Byes Raadstue og den sidste i Stervboegaarden No. 296, blive, efter Reqvisition. af Skifteretten, de Kjøbmandsenken Mad. B. C. A. sal. Diderichsens Stervboe tilhørende og her i og ved Byen beliggende faste Eiendomme bortsolgte. Disse, som sælges særskildte, saaledes som de herefter findes specificerede, med Undtagelse af Gaardene, som blive opraabte først særskildte og siden samlede, bestaae af: 1) Gaarden No. 296 i Søndergade, 3 Etager høi, med deriværende 2de 3 Etage og en 2 Etage Kakkelovn, og tilhørende Baghuus, Grund, Gaards= og Haugeplads, samt et stort næsten nyt Kornhuus, som tildeels er af Grundmuur og vender ud til Havnen.
Lolland-Falsters Stifts-Tidende, 1824-07-30
Gaarden No. 295, som ligger tæt optil Gaarden No. 296, med dennes tilhørende Baghuus, Grund, Gaards= og Haugeplads, samt Kornhuus, der ligeledes ligger ud til Havnen.
Lolland-Falsters Stifts-Tidende, 1824-07-30
Den saakaldte Bleg, der ligger imellem Rasmus Olsens Bleg og Byens Volde.
Lolland-Falsters Stifts-Tidende, 1824-07-30
En stor Frugthauge, beliggende imellem Rebslager Løws Reberbane og Bredgade=Haugerne. 5) Et Vænge, paa 5 1/2 Tdr. Land, tæt uden for Byens Søndergades Port. 6) En Jordlod i Stormarken, paa 5 Tdr. 6 1/4 Skp. Land. 7) En Ditto paa Friheden paa 6 Td. 7 3/4 Skp. Land.
Lolland-Falsters Stifts-Tidende, 1824-07-30
Den store Gaard, som er en grundmuret Bygning, er meget vel indrettet til passende Boelig enten for en Embedsmand eller en Kjøbmand. Alle Bygningerne ere temmelig godt vedligeholdte og Jorderne ere gode og vel dyrkede. Eiendommene kunne strax efter Auctionen modtages i Besiddelse. Kjøbesummen vil blive at udbetale i 11te Juni Termin 1825. Vurderingsforretningerne og Conditionerne ere 8 Dage førend den første Auction til Eftersyn hos Skifteretten. Eiendommene kunne forinden Auctionen erholdes paaviste, naar man herom henvender sig til Kjøbmand Diderichsen eller Fuldmægtig Schwensen her i Byen. Hvilket herved bekjendtgjøres til Efterretning saavel for de Lysthavende, som, ifølge Pl. 22. April 1817, for de muligen vedkommende Pante Creditorer. Nakskov den 22de Juli 1824. Schwensen, Auctions-Directeur.
Lolland-Falsters Stifts-Tidende, 1824-07-30
Jndkaldelser.
Lolland-Falsters Stifts-Tidende, 1824-07-30
Credi= og Debitorerne i efterfølgende Stervboer under Grevskabet Knuhtenborgs Skiftejurisdiction:
Lolland-Falsters Stifts-Tidende, 1824-07-30
efter afdøde Madame Ane Dorthea Kølle, fød Hansen, Gjæstgiver C. C. Kølles Hustrue af Stokkemarke, efter afdøde Kjøbmands Enke Marie Margretha Lindemann, fød Franck, af Bandholm, og efter ved Døden i Aaret 1813 afgangne Undertægtsmand Jens Pedersen Lund af Blands, hvis Enke hidtil har hensiddet i uskiftet Boe, blive herved med lovbefalet Varsel indkaldede, de første for at anmelde og beviisliggjøre deres Fordringer, og de sidste for at betale, hvad de til Boerne maatte være skyldige. Knuhtenborg den 27de Juli 1824. Gram, committeret Skifteforvalter. Udi efternævnte Stervboer heri Byen, der er taget under Skifterettens Behandling, nemlig: 1) Efter afgangne Handelsbetjent Hans Christian Jørgensen, 2) Bager Leopold Grosse og 3) Dorthe Jørgensdatter, Skomager Ole Nielsens Hustrue. bliver herved Creditorerne indkaldt med 12 Ugers Varsel, til for undertegnede Skifteforvalter at anmelde og beviisliggjøre deres paa Boerne havende Krav. Nysted Byefoged Contoir, den 26de Juli Prom.
Lolland-Falsters Stifts-Tidende, 1824-07-30
Skiftesamling. At der Løverdagen den 16de August om Formiddagen Kl. 10, paa Raadstuen her i Byen, bliver afholdt en Skiftesamling i Stervboet efter afgangne Birkeskriver Hans Nielsen Gierding, ligesom og at bemeldte Dags Eftermiddag Kl. 2, ligeledes paa Radstuen, foretages en Skiftesamling i Stervboet efter afgangne Kjøbmand Jens Jensen Lund og Hustrue, det bekjendtgjøres herved. Nysted Byefoged Contoir, den 26de Juli Prom.
Lolland-Falsters Stifts-Tidende, 1824-07-30
Licitation. Løverdagen den 7de August førstkommende om Formiddagen Kl. 10 bliver paa Rødbye Raadstue afholdt Licitation over Jstandsættelsen og Malingen af Altertavlen i denne Byes Kirke samt over Omlægningen af Kirkegulvet med mere; hvilket herved bekjendtgjøres. Rødbye den 29de Juli 1824. S. Jbsen.
Lolland-Falsters Stifts-Tidende, 1824-07-30
Tilkjøbs. N. A. Paa Nykjøbing Apothek kan bekommes et nylig opfundet meget probat, Middel mod Rotter, naar Afhenteren medbringer den efter den Kongl. Anordning befalede Attest.
Lolland-Falsters Stifts-Tidende, 1824-07-30
Tjeneste ledig. En duelig Karl, som forstaaer at kjøre 2 og 4 Heste godt, kan til 1ste Novbr. faae Kondition paa en Herregaard ved Nakskov. Adresse=Contoiret underretter den Søgende.
Lolland-Falsters Stifts-Tidende, 1824-08-03
18de Aargang. Lollands Falsters Stifts No. 60. Kongelig privilegerede. Addresse-Contoirs Efterretninger, er som forsendes. med Ride-Posten. Tirsdagen. den 3die August 1824. Redigeret, trykt og forlagt af Pastor emeritus C. F. Schultz, privilegeret Bogtrykker.
Lolland-Falsters Stifts-Tidende, 1824-08-03
Udenlandsk. Grækerne - Tyrkerne. Om Fyrstendømmernes Rømning tales ikke et Ord mere i Bucharest. Derimod griber Pesten mere og mere om sig. Den østerrigske Consul har truffen alle Anstalter til at flygte over Grændserne.
Lolland-Falsters Stifts-Tidende, 1824-08-03
Fra Hydra meldes under 29de April, at Tombast igjen er ankommen ved Regjeringen og forlanger Hielp for denne ulykkelige Øe. Over 3000 Mennesker have taget Flugten, af Frygt for Tyrkernes Grusomheder. Hydrioterne udruste 24 Fartøier og 6 Brandere, der inden 14 Dage ville gaae under Seil.
Lolland-Falsters Stifts-Tidende, 1824-08-03
J Athen og de fleste Landsbyer ved Attica er Pesten udbrudt.
Lolland-Falsters Stifts-Tidende, 1824-08-03
J Samos har dannet sig tvende Partier, der arbeide mod hinanden. Første Paaskedag kom det til en Træfning imellem dem, og 200 bleve paa Pladsen. Over 1500 fredelige Borgere ere udvandrede til Jpsara. Det hedder, at Amerikanerne have understøttet Grækerne med en Gave af 80,000 Talaris.
Lolland-Falsters Stifts-Tidende, 1824-08-03
Efter et Brev fra Scopolo er den tyrkiske Flaade 70 Seilere stærk, men Jndvaanerne have besluttet at forsvare sig til ligge det yderste. Hydra, Spezzia og Jpsara drive deres Rustninger med største Jver. Da den tyrkiske Flaade kom for Negropont, overrumplede den 3 ipsariotiske Skibe, der bloquerede Øen. Det græske Mandskab flygtede og stak deres Skibe i Brand. Først for 14 Dage siden har Pesten yttret sig i Salonichi.
Lolland-Falsters Stifts-Tidende, 1824-08-03
Efterretningen om Seraskier Dervisch Paschas Nederlag i Snævringerne bekræftes af Grækerne. Den hele Provinds Abocorona har underkastet sig. - Den egyptiske Armees Anfører, Hassan Bey, har paa det strængeste forbudet at fornærme Grækerne paa nogensomhelst Maade. Tvedragtsaanden imellem Grækerne indbyrdes er nu bortveget. Efter at Colocotroni har opgivet at forstyrre den af den græske Regjering befalede Blokade for Nauplig, og trukken sig tilbage til Tripolizza, hvor han blev slaaet, overgav denne Fæstning sig den 3die Juni til den græske Regjerings Stratarcher. De 70,000 Piastre, der for kort siden vare afgaaede fra Livorno, for at krone Forræderiet, i Følge hvilket Hovedbolværket for Morea skulde spilles i Tyrkernes Hænder, ere alt for sildigt ankomne. Stratarchen Laudas holder Colocotroni ved Bjerget Menalus i Nærheden af Tripolizza tæt indsluttet. Colototroni har flere Gange villet underkaste sig; men alle hans Forslag ere blevne forkastede, og man vil nu have ham enten død eller levende.